Roched

Ur roched zo ur pezh dilhad a c'holo korf ar baotred adalek an divskoaz betek an divlez, pe betek ar gaol, pe izeloc'h zoken a-wechoù. Nozelennoù pe boutonoù a vez peurvuiañ da brennañ ar rochedoù a-vremañ. An darn vrasañ a vez milginoù hir outo, hogen milginoù berr a vez douget en deizioù tomm ivez. 
Evit merc'hed e komzer eus hiviz peurvuiañ.
War ur roched e c'haller dougen kravatenn, jiletenn, stammenn, pe porpant. 

Gerioù all
Eus ur roched e vez graet anvioù all c'hoazh: krez, krezenn (kar d'ar ger kembraek crys). Roked ha  rokedenn  zo gerioù kar. Kamz zo ur seurt sae douget gant ur beleg . 

Danvez
E kotoñs pe lin e vez ar rochedoù, e seiz a-wechoù. Aliesavat e kaver poliester rak kalzmarc'had-matoc'h eo daoust ma'z eo displijus da wiskañ. 

Roched ha hiviz
A bep seurt rochedoù zo, e pep seurt danvez. Graet e vez an hivizoù en un danvez bravoc'h peurliesañ, gant dantelezh alies. 

 Livioù ha politikerezh 
Rochedoù ruz, gant Garibaldi da vare Unvaniezh Italia. 

Er bloavezhioù 1920 ha 1930 e oa un dalvoudegezh politikel e livioù rochedoù ar strolladoù faskourien:
rochedoù du en Italia, Bro-Saoz, Finland, ha gant SA nazi Alamagn;
rochedoù glas en Spagn, Kanada, Iwerzhon, Sina
rochedoù glas-gwer e Roumanía, Hungaria, Brazil;
rochedoù alaouret e Mec'hiko
rochedoù arc'hant e SUA

Broioù
Ar guayabera eo anv roched paotred Kubahttps://web.archive.org/web/20150525052454/http://www.cubania.com/post/traditions-la-guayabera-mode-cubaine-folklore/
Roched Hawai, a gaver en Hawai hag en inizi ar Meurvor Habask, e Tahiti da skouer.

 Notennoù 

Liammoù diavaez
http://br.wiktionary.org/wiki/roched

Rummad:dilhad